 


בבית משפט השלום 								ת.א. 25/
בנתניה

תאריך חתימת המסמך 21.4.25

התובע:                 גבריאל כהן, ת.ז. 034949776
			מרחוב גוש עציון 9/4, תל אביב
			טלפון: 0546598477
   
ע"י ב"כ עו"ד אריאל פרייברג  (מ"ר 62254) ו/או יגאל רסקין
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: office@freiberg-law.com

      – נ ג ד –

הנתבעת:		"הפול" המאגר הישראלי לביטוחי רכב
			 מרחוב אצ"ל 1, ראשון לציון 


			כתב תביעה 


סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	819 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 












חלק 2: 

(1) בעלי הדין : 

1. התובע היה בכל הזמנים הרלוונטיים לתביעה זו המשתמש ו/או הנוהג ברכב הנושא מספר רישוי 305-310-03 (להלן: "הרכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.


רצ"ב אישור משטרה, מסומן ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

4. התובע עובד עיריית תל אביב, עבודה פיזית מעצם טיבה וטבעה, מתקשה מחמת התאונה ותוצאותיה בביצוע עבודתו, נזקק להפוגות ממושכות במהלכה ונגרמו לו הפסדי השתכרות.

5. מחמת התאונה ותוצאותיה נזקק התובע לקבלת טיפולים רפואיים, נטילת משככי כאבים, טיפול לשיכוך כאב, טיפולי פיזיותרפיה והוא יידרש לכך גם בעתיד.

6. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

7. עקב מגבלותיו הנובעות מהתאונה נזקק התובע להוצאות ניידות ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

8. בתאריך 29.1.24, בשעה 10:20 או בסמוך לכך, בדרך החרושת בקריית גת, היה הרכב מעורב בתאונה והתובע נפגע ונחבל בגופו (להלן: "התאונה").

9. לאחר התאונה טופל התובע בבית החולים איכילוב, בתל אביב, שם אובחנה חבלה לברך ורגל ימין. לאחר קבלת טיפול רפואי ראשוני שכלל בדיקות ומתן טיפול לשיכוך כאב, שוחרר התובע לביתו בהמלצה להמשך מעקב רפואי, מנוחה ונטילת תרופות לשיכוך כאב.

10. התובע אשר המשיך לסבול מכאבים והגבלה בתנועות ברך ימין, עם נפיחות פנה לקבלת טיפול רפואי והופנה להמשך מעקב רפואי, ביצוע בדיקת MRI, הפניה לביצוע טיפולי פיזיותרפיה ומנוחה בת 10 ימים.

11. נוכח כאבים במותן ימין עם המטוריה בשתן פנה התובע לקבלת טיפול רפואי והופנה לביצוע בדיקת אולטראסאונד והמשך מעקב.

12. בדיקת MRI שבוצעה לתובע הדגימה נוזל תוך פירקי ואות חריג אלכסוני מינימאלי בהיקף הקרן האחורית של המיניסקוס המדיאלי עם חשד לקרע פריפרי.

13. התובע המשיך במעקב רפואי במסגרת הקהילה, ניתן לו טיפול תרופתי נרקוטי לשיכוך כאב והפניה להמשך מעקב וטיפול שמרני.

14. התובע ביצע טיפולי פיזיותרפיה אינטנסיביים, אולם, נותר עם כאבים והגבלה בתנועות ברך ימין.

רצ"ב תעודות רפואיות, מסומנות "כנספח 2".

15. מאז התאונה סובל התובע מכאבים ומהגבלה בתנועות ברך ימין, מקושי בכיפוף, כריעה, עמידה והליכה ממושכות, מקושי בעליה וירידת מדרגות, מהליכה בשטחים שאינם מישוריים, מחוסר יציבות וקושי במעברים והטיפולים בו צפויים להימשך גם בעתיד. 

16. התובע עובד עיריית תל אביב, עבודת שטח, עבודה הכרוכה מעצם טיבה וטבעה במאמצים פיזיים, מתקשה מחמת מגבלותיו הנובעות מהתאונה בביצוע עבודתו, נזקק להפוגות ממושכת במהלכה ונגרמו לו הפסדי שכר.

17. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

18. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 
                       
(4) פירוט העובדות המקנות סמכות לבית המשפט 

19. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.
חלק 3 
20. להלן פירוט נזקי התובע:
1. נזק מיוחד:  
(1)  הפסדי השתכרות בעבר –			                    110,000 ₪ 
(2)  עזרת הזולת בעבר –	           				              12,000 ₪  
(3)  הוצאות רפואיות ונסיעות לטיפולים בעבר –	          4,350 ₪ 
(4)  הסעות מיוחדות ושימוש מוגבר במוניות בעבר -            10,500 ₪



2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
1. הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
1.  עזרת הזולת בעתיד.
1.  הוצאות רפואיות ופארה רפואיות ונסיעות לטיפולים בעתיד. 	
1.  הוצאות ניידות בעתיד. 
1.  פיצוי בגין נזקיו הלא ממוניים של התובע. 


21. הנתבעת  חייבת לפצות את התובע בהיותה מבטחת השימוש ברכב במועד התאונה.

22. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת .

23. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

אשר על כן, מתבקש כב' ביהמ"ש להזמין את הנתבעת לדין ולחייבה לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	



                                                                                          _________________
						               אריאל פרייברג, עו"ד
								          ב"כ התובע     

